Det var ingen tvil.

I en nylig undersøkelse gjort av den svenske versjonen av Møteplassen ble brukerne av datingnettsiden spurt om hvilken dialekt de synes er mest sexy.



22 prosent mente at norrlänsk var den mest sexy dialekten, noe som gjorde den til undersøkelsens vinner.



Nettavisen bestemte seg derfor for å gjøre en lettbeint kåring av Norges mest sexy dialekt, og det var ingen tvil om hvem alle synes var mest sexy.

Nordnorsk dialekt vant, med hele 55 prosent av alle stemmene.

På en andreplass, med 17 prosent av alle stemmene kommer den vestlandske dialekten, mens vi på 3. plass finner sørlandsdialekten med nesten 14 prosent av alle stemmene.

Totalt har over 12.000 mennesker avgitt sin stemme.

Saken ble også en hit på sosiale medier, og er i skrivende stund delt nesten 4.000 ganger.

Eksempler på kjente nordlendinger er Sandra Lyng, Eliassen-brødrene. Per Sundnes, Truls Svendsen, Erlend Elias, Lene Marlin, Kari Bremnes og Mini.

